wickkiey/tamil-wikipedia-chunked huggingface dataset:
# கொடைக்கானல் பன்னாட்டுப் பள்ளி

## வரலாறு

இப்பகுதியில் அதிகரித்து வரும் கிறித்தவ தொண்டு நிறுவன சமூகம் காரணமாக 1880 களின் முற்பகுதியில் தென்னிந்தியாவில் ஒரு ஆங்கில நடுத்தர பள்ளி தேவைப்பட்டது . ஒரு மலைவாசத்தலத்தில் ஒரு பள்ளி இருப்பது தொண்டு நிறுவனங்களின் குழந்தைகள் பலரின் உயிரையெடுக்கும் வெப்பமண்டல நோய்களிலிருந்து தப்பிக்க இயலும், மேலும் கற்றலைத் தூண்டும் குளிர்ச்சியான மற்றும் திறந்த சூழ்நிலையை வழங்கும் என்பதால் கொடைக்கானலில் இப்பள்ளி திறக்கப்பட்டது.  
1900 ஆம் ஆண்டின் ஆரம்ப மாதங்களில், மார்கரெட் எடி என்ற ஒரு பெண் தனது மகன் ஷெர்வுட்டை காண வந்தார். ஷெர்வுட் வத்தலக்குண்டு தொண்டு நிறுவனத்தில் பணிபுரிந்து வந்தார். இங்கு ஒரு பள்ளிக்கான அவசியத்தை உணர்ந்தார். தொண்டு நிறுவனங்கள் பள்ளி நிறுவுவதற்கான வழிகளை மேற்கொள்ளாது என முடிவு செய்து தானே ஒரு பள்ளியைத் தொடங்க முடிவு செய்தார். இவர் 1900 சூன் 1, அன்று முதலில் கொடைக்கானலில் ஒரு கலந்துரையாடல் கூட்டத்தை நடத்தினார். அதில் இவர் ஒரு குழுவை நிறுவினார். பள்ளிக்குத் தேவைப்படும் ஆசிரியர்களைக் கண்டறிவது மற்றும் பள்ளிக்கல்வி நடைபெற ஒரு கட்டிடத்தைத் தேடுவது போன்றவை கூட்டத்தின் முக்கிய நோக்கமக இருந்தது. .  
திருமதி மார்கரெட் எடி, தலைமையில், ஒரு வருடத்திற்கும் மேலாக தி ஹைக்லெர்க் உணவகத்தை ஒரு பள்ளிக் கட்டிடமாக ஏற்பாடு செய்த பின்னர், "ஹைலெர்க் பள்ளி" 1901ம் ஆண்டு, ஜூலை 1 அன்று மாணவர்களுக்கு திறக்கப்பட்டது. 1902ம் ஆண்டில், கட்டிடத்தின் உரிமையாளர்கள் வாடகையை கடுமையாக அதிகரித்தனர். எனவே பள்ளி ராக் கோட்டேஜ் மற்றும் சென்ட்ரல் ஹவுஸுக்கு மாற்றப்பட்டது. 1905 இல், திருமதி. எடி கொடைக்கானலுக்குத் திரும்பினார். மேலும் தி ஹைலெர்க் உணவகத்தை அதன் புதிய உரிமையாளரிடமிருந்து 29,000 ரூபாய்க்கு நிலப்பரப்பை வாங்கினார். அந்த காலத்திலிருந்து, பள்ளி அதே இடத்தில் உள்ளது. திருமதி. எடி 1901 முதல் 1905 வரை, ஒரு நோய் காரணமாக அமெரிக்கா திரும்ப வேண்டிய கட்டாயத்தில் இருந்தவரை, ஊதியமின்றி கொடைக்கானல் பள்ளியின் முதல்வராக பணியாற்றினார்.
# கணிதத்தில் மேம்பட்ட ஆய்வுக்கான இராமானுசன் கல்வி நிறுவனம்

**கணிதத்தில் மேம்பட்ட ஆய்வுக்கான ராமானுஜன் கல்வி நிறுவனம்** என்பது சென்னை பல்கலைக்கழகத்தின் கணிதப் பாடப்பிரிவைச் சேர்ந்த ஒரு கல்வித்துறை ஆகும். இந்த பெயர் 1967 இல் ஏற்றுக்கொள்ளப்பட்டது.
# கணிதத்தில் மேம்பட்ட ஆய்வுக்கான இராமானுசன் கல்வி நிறுவனம்

## வரலாறு

சென்னைப் பல்கலைக்கழகம் 1857 இல் இணைக்கப்பட்டது. கணிதத் துறை அதன் தொடக்கத்திலிருந்து பல்கலைக்கழகத்தின் ஒருங்கிணைந்த பகுதியாக இருந்தது. ஆர். வைத்தியநாதசுவாமியை 1927 இல் கணிதத்தில் ஒரு வாசகராக நியமித்ததன் மூலம் கணிதத்தில் ஒரு ஆராய்ச்சி மையமாக இந்த துறை வளர்ந்தது.  
கணிதவியலாளர் சீனிவாச இராமானுசனின் நினைவாக 1950 ஜனவரி 26 ஆம் தேதி "ராமானுசன் கணித நிறுவனம்" ராம. அழகப்ப செட்டியாரால் நிறுவப்பட்டபோது, கணிதத்தில் மேம்பட்ட ஆய்வுக்கான இராமானுசன் கல்வி நிறுவனத்திற்கான விதைகள் விதைக்கப்பட்டன. இது, காரைக்குடி அசோகா அறக்கட்டளையால், நிர்வகிக்கப்பட்டது. இது சென்னை வேப்பேரியில் அமைந்துள்ளது. இராமானுசன் கணிதக் கழகத்தை சென்னைப் பல்கலைக்கழகத் துணைவேந்தர் ஏ. இலட்சுமணசாமி முதலியார் திறந்து வைத்தார். ஜி.எச். ஹார்டியின் மாணவரான தி.விஜயராகவன், நிறுவனத்தின் இயக்குநராக இருந்தார். 1956 ஆம் ஆண்டில், அசோகா அறக்கட்டளை மன்றம் இந்த நிறுவனத்தை நடத்த எதிர்கொண்ட நிதி நெருக்கடி காரணமாக இந்த நிறுவனத்தை நடத்த இயலாமையை வெளிப்படுத்தியது. இருப்பினும், ஜவகர்லால் நேருவின் முன்முயற்சியின் காரணமாக, இந்த நிறுவனத்தின் நிர்வாகம் சென்னைப் பல்கலைக்கழகத்திடம் ஒப்படைக்கப்பட்டது. மேலும் இந்த நிறுவனம் 1957 மே மாதம் பல்கலைக்கழகத்தால் கையகப்படுத்தப்பட்டது.  
சு. சி. பிள்ளை, பிரபல எண் கோட்பாட்டாளர், வி. கணபதி ஐயர், ஆய்வாளர் மற்றும் நோர்பர்ட் வீனர் உள்ளிட்ட பார்வையாளர்கள் இருந்ததால், இந்த நிறுவனம் குறுகிய கணிதவியலாளர்களின் சரம் கொண்டிருந்தது. 1955 இல் தி. விஜயராகவனின் மறைவுக்குப் பிறகு, சி.டி.ராஜகோபால் நிறுவனத்தின் இயக்குநராகப் பொறுப்பேற்றார்.  
1957 முதல் 1966 வரை, கணிதத் துறை மற்றும் இராமானுசன் கணித நிறுவனம் ஆகியவை சென்னைப் பல்கலைக்கழகத்தின் கீழ் சுதந்திர அமைப்புகளாக செயல்பட்டன.  
1967 ஆம் ஆண்டில் பல்கலைக்கழக மானியக் குழு சென்னைப் பல்கலைக்கழகத்தின் கணிதத் துறையை அதன் மேம்பட்ட ஆய்வு மையங்களில் ஒன்றாக மாற்ற முன்மொழிந்தது. அதே ஆண்டில் இந்த இரண்டு நிறுவனங்களும் ஒன்றிணைந்து கணிதத்தில் மேம்பட்ட ஆய்வுக்கான பல்கலைக்கழக மானியக் குழுவை உருவாக்கி, இந்த மையத்திற்கு "கணிதத்தில் மேம்பட்ட ஆய்வுக்கான இராமானுசன் நிறுவனம்" என்று பெயரிட்டது. சி.டி.ராஜகோபால் கணிதத்தில் மேம்பட்ட ஆய்வுக்கான இராமானுசன் நிறுவனத்தின் முதல் இயக்குநராக நியமிக்கப்பட்டார். மேலும் அவர் 1969 இல் ஓய்வு பெற்றபோது, டி.எஸ். பானுமூர்த்தியால் பொறுப்பு ஏற்கப்பட்டது.
# கணிதத்தில் மேம்பட்ட ஆய்வுக்கான இராமானுசன் கல்வி நிறுவனம்

## ராமானுஜன் அருங்காட்சியகம்

ரூ. 1 லட்சம் உபகரணங்களுக்கான பல்கலைக்கழக மானியக் குழுவின் சிறப்பு உதவியாகவும், அகமதாபாத்தில்<nowiki/>உள்ள, விக்கிரம் சாராபாய் சமூக அறிவியல் மையத்தின் உதவியுடன் ஒரு கணித ஆய்வகம் இந்த நிறுவனத்தில் நிறுவப்பட்டது. இந்த திட்டத்தின் கீழ் சுமார் 65 கணித மாதிரிகள் வாங்கப்பட்டன. இந்த மாதிரிகள் காட்சிக்கு வைக்கப்பட்டன  
பின்னர் இந்த நிறுவனம் ரூ. 2 லட்சத்தை , உயர் கணித தேசிய வாரியத்திலிருந்தும், ரூ. 1 லட்சம் *தி இந்து* செய்தித்தாள் நிறுவனம் மூலமாகவும், ரூ.9 லட்சத்தை இந்திய அரசின் கலாச்சார மற்றும் சுற்றுலா அமைச்சகத்திலிருந்தும், 9 லட்சம் மதிப்பிலானதொகையை, சென்னைப் பல்கலைக்கழகத்தில் இருந்தும் பெற்றது. கணிதத்தில் மேம்பட்ட ஆய்வுக்கான இராமானுசன் நிறுவன வளாகத்தில் இராமானுசன் அருங்காட்சியகத்தை நிறுவ இந்த தொகை பயன்படுத்தப்பட்டது. இராமானுசன் அருங்காட்சியகம் மற்றும் ஆராய்ச்சி மையத்தை நிறுவுவதற்கு ஒரு கோடி ரூபாய் மானியம் பின்னர் இந்திய அரசின் மனித வள மேம்பாட்டு அமைச்சகத்தால் அனுமதிக்கப்பட்டது.
# கணிதத்தில் மேம்பட்ட ஆய்வுக்கான இராமானுசன் கல்வி நிறுவனம்

## வழங்கப்படும் பாடநெறிகள்

- முதுகலை (கணிதம்) முழுநேரம்
- முதுதத்துவமாணி (கணிதம்) முழுநேரம்
- முனைவர் (கணிதம்) முழுநேர மற்றும் பகுதிநேரம்.
# குரும்பேரா கோட்டை

குரும்பேரா கோட்டை (ஆங்கிலம்:Kurumbera Fort) ககனேஷ்வர் கிராமத்தில் அமைந்துள்ளது. இது கேஷியரிக்கு தென்கிழக்கில், அந்த நகரத்திலிருந்து நான்கு கிலோமீட்டர் தொலைவில்உள்ளது. இந்த கோட்டையில் சிறிய குடியிருப்புகளும் கோயில்களும் உள்ளன. இது இந்திய தொல்லியல் ஆய்வகத்தின் கீழ் பாதுகாக்கப்பட்ட நினைவுச்சின்னமாகும்.
# குரும்பேரா கோட்டை

## இருப்பிடம்

குரும்பேரா கோட்டை பேருந்து வசதிகள் ஏதும் செய்யப்படாத ககனேஷ்வர் என்ற கிராமத்தில் அமைந்துள்ளது. ககனேஷ்வரை அடைய, கேஷியரி மாநில நெடுஞ்சாலையில், கரக்பூரி<nowiki/>லிருந்து சுமார் 27 கி.மீ தூரத்தில் உள்ள பெல்டாவை நோக்கி இடதுபுறம் திரும்பினால், கேஷியரியில் இருந்து சுமார் 2 கி.மீ தூரத்தில் உள்ள குகாய் என்ற கிராம சந்திப்பை அடையலாம். அங்கிருந்து வலதுபுறம் குட்சா (மண்) சாலையாக மாறி, குக்காயிலிருந்து சுமார் 2 கி.மீ தூரத்தில் ககனேஷ்வர் கிராமம் உள்ளது.  
இது பண்டைய நினைவுச்சின்னங்கள் சட்டத்தின் கீழ் இந்திய தொல்பொருள் ஆய்வு மையத்தால்(ASI) பாதுகாக்கப்பட்ட ஒரு பழங்கால கோட்டை ஆகும். ஒரு தூண் தாழ்வாரத்தால் வளையப்பட்ட பெரிய முற்றமும் மூன்று கோளக் குவிமாடங்களும் உள்ளன. கோட்டையின் நடுவில் ஒருவித பலிபீடமும் உள்ளது. இந்த நினைவுச்சின்னம் பண்டைய ஒடிசாவின் கட்டிடக்கலையை ஒத்திருக்கிறது.
# குரும்பேரா கோட்டை

## கோட்டை பற்றி

இந்த கோட்டை ஒடிசா மன்னர் சூர்யவம்சி கஜபதி கபிலேந்திர தேவ் ஆட்சியின் போது 1438–1469 இல் (ஒடியா கல்வெட்டில் எழுதப்பட்டது) கட்டப்பட்டது. இது அவுரங்கசீப்பின் காலத்தில் முகமது தாஹிர் (கல் கல்வெட்டு) என்பவரால் கட்டப்பட்ட கட்டமைப்புகளையும் கொண்டுள்ளது. ஏ.எஸ்.ஐ.யின் கீழ் பாதுகாக்கப்பட்ட நினைவுச்சின்னமாக இருந்தபோதிலும், இந்த கோட்டை பற்றி எந்த தகவலும் கிடைக்கவில்லை. 1568 ஆம் ஆண்டில், ஆப்கானிஸ்தான் சுல்தானகம் வங்காளத்தின் பீகார் மற்றும் ஒடிசா மீது படையெடுத்தது. இதில் மேற்கு வங்கத்தின் பிரிக்கப்படாத மிட்னாபூர் மாவட்டமும் அடங்கும். பின்னர், 1575 இல் துக்கராய் போரில் வங்காளத்தை ஆட்சி செய்த ஆப்கானியர்களை தோற்கடித்து முகலாயர்கள் ஒடிசாவை ஆக்கிரமித்தனர். அவர்கள் ஒடிசா பகுதியை ஐந்து சர்கார்களாகப் பிரித்தனர். இந்த பகுதி ஜலேசர் சர்க்காரில் சேர்க்கப்பட்டுள்ளது. ஒடிசாவில் முகலாயர்களால் மத ரீதியான படையெடுப்புகள் அவ்வப்போது நிகழ்ந்தாலும், அவுரங்கசீப்பின் ஆட்சியில் இவை அடிக்கடி நிகழ்ந்தன. அவுரங்கசீப்பின் படைகள் மிட்னாபூர் உட்பட ஒடிசாவின் பல கோயில்களைக் கொள்ளையடித்தன. ஜெகந்நாதர் கோயிலை இடிக்க அவுரங்கசீப் ஒரு இஸ்லாமிய சட்டத்தின வெளியிட்டார். அதன்படி குரும்பேரா கோட்டை மற்றும் கோயில் வளாகம் அவுரங்கசீப்பின் ஆட்சிக் காலத்தில் தாக்கப்பட்டு மசூதியாக மாற்றப்பட்டன. 1752 ஆம் ஆண்டில், மிட்னாபூர் பகுதி ஒடிசாவிலிருந்து முறையாக பிரிக்கப்பட்டு வங்காளத்துடன் இணைக்கப்பட்டது.  
##### கோட்டையின் உள்கட்டமைப்புகள்
இந்த கோட்டையின் அமைப்பு ஒடிசாவின் இடைக்கால கட்டிடக்கலையை ஒத்திருக்கிறது. அதே நேரத்தில் பிற்கால முகலாய கட்டிடக்கலைகளின் கூறுகளையும் உள்ளடக்கியது. இந்த கோட்டையின் ஒரு மேடையில் மூன்று குவிமாடங்கள் ஒரு பலிபீடத்துடன் உள்ளன. இந்தக் கோட்டையின் பெரும்பாலான பகுதிகள் மற்றும் அதன் கட்டமைப்புகள் இடிந்து கிடந்தாலும், வெளிப்புறத் தூண்களைக் கரைக்க சிமென்ட் மற்றும் சுண்ணாம்பு மோட்டார் ஆகியவற்றைப் பயன்படுத்தி கட்டமைப்புகள் இடிந்து விழாமல் பாதுகாக்க ஏ.எஸ்.ஐ கணிசமான முயற்சி எடுத்துள்ளது. தூண்கள் ஒரு பூ போன்று வடிவமைக்கப்பட்ட கூரையை தாங்கி நிற்கின்றன. இடது-குவிமாடத்தின் பின்புறம் வட்டத் தூண்கள் பயன்படுத்தப்பட்டன. இந்த கோட்டையின் கட்டிடக்கலை ஒடிசாவின் பாலசோர் மாவட்டத்தில் உள்ள ரைபானியா கோட்டையுடன் ஒத்திருக்கிறது.  
அதன் பயன்பாடு பற்றிய ஒரு கல்வெட்டு குவிமாடம் கட்டமைப்பிற்கு பின்னால் நேரடியாக அமைக்கப்பட்டுள்ளது.  
##### கட்டடக்கலை பண்புகள்
குரும்பேரா ஒரு கோட்டை என்று அழைக்கப்பட்டாலும், அதில் ஒரு கோட்டையின் அனைத்து அடிப்படை பண்புகளும் இல்லை, அதாவது ஆயுதங்கள் அல்லது துப்பாக்கி தூள் பாதுகாப்பதற்கான சேமிப்பு இடம் ஆகும். ஒரு வலுவான பிரதான நுழைவாயில், அடுக்கு சுவர்கள், கோட்டைகள், அகழிகள், காவற்கோபுரங்கள் அல்லது ரகசிய வெளியேற்றங்கள் போன்ற பொதுவான பாதுகாப்பு அம்சங்கள் எதுவும் இல்லை. தற்காப்புக்காக படையினரை மறைப்பதற்கான சாத்தியத்தை இந்த அமைப்பு உடனடியாகக் கொடுக்கவில்லை, ஒரு போர்த்திறம் வாய்ந்த தாக்குதலுக்குத் திட்டமிடுவதற்கான தெளிவான இடத்தையும் இது வழங்கவில்லை.  
மாறாக, இந்த அமைப்பு தாழ்மையானதாகவும், பொதுக் கூட்டங்களுக்கு ஏற்றதாகவும் தோன்றுகிறது. இது ஒரு மசூதியை ஒத்திருக்கிறது, அங்கு பலிபீடம் மேற்கு முனையில் வைக்கப்பட்டுள்ளது. அதாவது முழு கூட்டமும் ஒரே திசையில் எதிர்கொள்ளக்கூடும். இது இருந்தபோதிலும், அத்தகைய நடைமுறைகள் குறித்து எழுதப்பட்ட சான்றுகள் அல்லது புராணக்கதைகள் எதுவும் இல்லை. குரும்பேரா முதலில் ஒரு மசூதியாக மாற்றப்பட்ட கோட்டையா என்பதைக் கண்டறியும் முன்விசாரணைகள் தேவைப்படும்.
# பாதரச(II) நைட்ரேட்டு

**பாதரச (II) நைட்ரேட்டு** *(Mercury(II) nitrate)* என்பது நைட்ரிக் அமிலத்தின் நிறமற்ற அல்லது வெண்மை நிறமுடைய கரையக்கூடிய படிக பாதரச (II) உப்பு ஆகும். இது நச்சுத் தன்மையுடைய உப்பு ஆகும். ' கேரட்டிங் ' என்று அழைக்கப்படும் ஒரு செயல்பாட்டில் ரோமங்களுக்கு சிகிச்சையளிக்க இது பயன்படுத்தப்பட்டது. ஆங்கிலத்தில் மேட் அசு ஏட்டர் என்று அழைக்கப்படக் கூடிய பித்து நிலைக்கு பாதரசம் (II) நைட்ரேட்டு உடலின்மீது அதிகமாக வெளிப்படுத்தப்படுவது ஒரு காரணமாக அமைகிறது. 1941 டிசம்பரில் அமெரிக்காவின் பொது சுகாதார சேவையால் தடைசெய்யப்படும் வரை இந்த சிகிச்சைகள் அமெரிக்காவில் தொடர்ந்தன. இந்த தடை ஆரோக்கியத்திற்கு நன்மை பயக்கும் என்று தோன்றினாலும், தடையானது உண்மையில் பாதரச(II) நைட்ரேட்டை அன்றைய போரில் டெட்டனேட்டர்கள் தயாரிப்பில் பயன்படுத்துவதிலிருந்து விடுவித்தது.
# பாதரச(II) நைட்ரேட்டு

## தயாரிப்பு

பாதரச(II) நைட்ரேட்டானது, பாதரச உலோகத்துடன் சூடான, செறிவூட்டப்பட்ட நைட்ரிக் அமிலத்தை வினைபுரியச் செய்வதன் மூலம் தயாரிக்கப்படுகிறது. இந்த நிலைமைகளின் கீழ், நைட்ரிக் அமிலம் ஓர் ஆக்சிசனேற்றியாகும். நீர்த்த நைட்ரிக் அமிலத்துடனான வினை பாதரச (I) நைட்ரேட்டை உருவாக்கும்.
# பாதரச(II) நைட்ரேட்டு

## பயன்கள்

பாதரச(II) நைட்ரேட்டு பாதரசமாக்கல் வினைகளில் பயன்படுத்தப்படுகிறது. குறிப்பாக, கீட்டோன்கள் சம்பந்தப்பட்ட வினைகளில் இது பயன்படுத்தப்படுகிறது. அசிட்டோனுடன் வினைபுரிகையில் இது மிகவும் திறன் வாய்ந்ததாகும். இந்த வினையானது பாதரச(II) நைட்ரேட்டு, பாதரச(II) ஆக்சைடு மற்றும் கால்சியம் சல்பேட் ஆகியவற்றைப் பயன்படுத்தி அசிட்டோனை (CH<sub>3</sub>C(O)CH<sub>3</sub>)மாற்றும், CH<sub>3</sub>C(O)CH<sub>2</sub>Hg ஆக மாற்றுகிறது. மற்ற பிற இரசஞ்சேர்த்தல் செயல்முறைகளுக்கு அசிட்டோன் திறனற்றதாக உள்ளது. பாதரச(II) நைட்ரேட் சேர்மம் ஒரு வலிமையான ஆக்சிசனேற்றியாக இருப்பதால் செயல்படுகிறது. கூடுதலாக, நைட்ரிக் அமிலத்தில் பாதரசம் கரைக்கப்படும் போது பாதரச நைட்ரேட்டின் அமில வடிவமானது உருவாகிறது. அமில வடிவம் சுக்ரோசின் மூலக்கூறுகளைத் தலைகீழாக மாற்றும் திறன் கொண்டது.
# பாதரச(II) நைட்ரேட்டு

## உடல்நலம் சார்ந்த தகவல்கள்

பாதரச(II) நைட்ரேட்டு உடலை Hg <sup>2+</sup> ஆக இருந்து பாதிக்கிறது. இது கனிம பாதரசத்தின் ஒரு வடிவமாகக் கருதப்படுகிறது. கனிம பாதரசத்தின் வடிவங்களானவை தோலை ஒளிரச் செய்யும் களிம்புகள் உள்ளிட்ட பல்வேறு சூழல்களில் காணலாம். கனிம பாதரசம் உட்கொள்ளப்பட்டால் அது உடலுக்குள் முக்கியமான புரதங்களின் கட்டமைப்பை மாற்றும். மண்ணில் இறங்கினால் அது தாவரங்களால் உறிஞ்சி எடுத்துக்கொள்ளப்பட முடியும். பாதரச நச்சால் பாதிக்கப்பட்டவர்கள் மார்பில் வலி, இருமல் மற்றும் சுவாசிப்பதில் சிரமம், வாந்தியெடுத்தல் மற்றும் வயிற்றுப்போக்கு ஆகியவற்றை அவர்களின் ஆரம்ப அறிகுறிகளாக அனுபவிக்கிறார்கள். கண்ணில் பட்டால் கண் வெளிப்படலம் மற்றும் கருவிழி ஆகியவற்றில் புண்ணை ஏற்படுத்தக்கூடும்.
# பாதரச(II) நைட்ரேட்டு

## பாதுகாப்பு நடவடிக்கைககள்

உடனடி முன்னெச்சரிக்கை நடவடிக்கையாக, திரவங்களுக்கு குறைந்தபட்சம் 50 மீட்டர் (150 அடி) மற்றும் திடப்பொருட்களுக்கு குறைந்தபட்சம் 25 மீட்டர் (75 அடி) வரை அனைத்து திசைகளிலும் கசிவு அல்லது கசிவு பகுதியை தனிமைப்படுத்தவும். சிறிய அளவிலான தீயைக் கட்டுப்படுத்த தண்ணீரைப் பயன்படுத்தலாம். உலர் வேதிப்பொருட்கள் அல்லது நுரை வகை தீயணைப்பான்களைப் பயன்படுத்த வேண்டாம். கார்பனீராக்சைடு வகை தீயணைப்பான்கள் வரையறுக்கப்பட்ட கட்டுப்பாட்டை வழங்கக்கூடும்.
# பி. சசிகுமார்

**பி. சசிகுமார்** (ஆங்கிலம்:B. Sasikumar) இந்தியாவின் கேரளாவின் திருவனந்தபுரத்தைச் சேர்ந்த பிரபல கர்நாடக இசை வயலின் கலைஞரும், இசையமைப்பாளாரும், இசையாசிரியரும் மற்றும் பாடலாசிரியரும் ஆவார்.
# பி. சசிகுமார்

## சுயசரிதை

பி. சசிகுமார் 1949 ஏப்ரல் 27,அன்று திருவல்லாவில், மறைந்த எம். கே. பாஸ்கர பணிக்கர் மற்றும் மறைந்த ஜி. சரோஜினி அம்மா ஆகியோருக்கு பிறந்தார்.  
நாதசுவரத்தில் புகழ்பெற்ற இசைக்கலைஞரும். இசையமைப்பாளருமான (திருவல்லா சகோதரர்களின் கொச்சு குட்டப்பன் என்றும் அழைக்கப்படுபவர்) தனது தந்தையிடமிருந்து இசையில் தனது அடிப்படை பாடங்களைத் தொடங்கினார். பின்னர் கேரளாவின் திருவனந்தபுரத்தில் உள்ள சுவாதித் திருநாள் இசைக் கல்லூரியில் சேர்ந்தார். பிரபல வயலின் கலைஞர் சாலக்குடி நாராயண சுவாமியின் வழிகாட்டுதலின் கீழ் இசையில் கணபூஷனம் மற்றும் கணபிரவீணா ஆகிய பட்டங்களை பெற்றார்.  
1967 ஆம் ஆண்டில் சுவாதி திருநாள் இசைக் கல்லூரியில் விரிவுரையாளராக தனது வாழ்க்கையைத் தொடங்கினார். பின்னர் இவர் திருவனந்தபுரத்தின் அகில இந்திய வானொலியில் 1971 இல் பணியாளர் கலைஞராக (வயலின்) சேர்ந்து, இன்று வரை தொடர்கிறார்.  
ப. சசிகுமார் இந்திய இசை மேதைகளுடன் வயலின் வாசித்துள்ளார். அவர்களில் குறிப்பிடத்தகுந்த மேதைகளான செம்பை வைத்தியநாத பாகவதர், செம்மங்குடி சீனிவாச ஐயர், டி.கே. ஜெயராமன், டி.கே. பட்டம்மாள், எம்.டி. ராமநாதன், கே.வி. நாரயணஸ்வாமி, ஆலத்தூர் பிரதர்ஸ், சீர்காழி கோவிந்தராஜன், எம் பாலமுரளி கிருஷ்ணா, டி. வி சங்கரநாராயணன், மதுரை டி.என்.சேஷகோபாலன், டி.கே. கோவிந்த ராவ், கே.ஜே.யேசுதாஸ், என்.ரமணி (புல்லாங்குழல்), எஸ். பாலசந்தர் மற்றும் சிட்டி பாபு ( வீணா ) மற்றும் பலர் . தில்லி மற்றும் சென்னையில் இசை மேதைகளான பண்டிட் ஜஸ்ராஜ் மற்றும் டாக்டர் பாலமுரளிகிருஷ்ணா ஆகியோரின் பல்வேறு ஜுகல்பந்தி இசை நிகழ்ச்சிகளிலும் அவர் கலந்து கொண்டுள்ளார்.
# பி. சசிகுமார்

## படைப்புகள்

அனைத்திந்திய வானொலியில் ஏ கிரேடு கலைஞராக, அவர் பல இசை நிகழ்ச்சிகள் மற்றும் இசை நிகழ்ச்சிகளில் ஒரு பகுதியாக இருந்து வருகிறார். சத்குரு தியாகராஜரின், "கணேச பிரபாவம்" - ஸ்ரீ மீது "நாதோபசனா", "சப்தஸ்வரங்கள்" மற்றும் "இலயிச்ச மகானுபவன்" போன்ற பல இசை அம்சங்களை இவர் தயாரித்துள்ளார். முத்துசாமி தீட்சிதர், "சுவாதி பிராணம்" மற்றும் "பாவயாமி ரகுராமம்" - மகாராஜா சுவாதி திருநாள் மீது. "நவவரனா கிருதிமஹிமா" என்பது நவவரனா கிருதிகளில் 10 அத்தியாய தொடராகும். 2001 ஆம் ஆண்டில் ஆத்யாத்மா ராமாயணம் ஓதலையும் இயக்கியுள்ளார். அவரது இசை அம்சங்களான "குருசாக்ஷத்பரபிரம்ம", "மாதவமனம்", "காவேரி", "சங்ககனம்", மற்றும் "கர்னகி" ஆகியவை அகில இந்திய வானொலியில் இருந்து தேசிய ஆண்டு விருதுகளை வென்றுள்ளன. அவர் இன்னும் இலகுவான பாடல்களுக்கான பாடல்களைத் தொடர்ந்து வழங்குகிறார், பாடல்களை நடத்துகிறார், இசையமைக்கிறார், இசை அம்சங்களை இசையமைக்கிறார், ஏற்பாடு செய்கிறார், வானொலியின் குறிப்பிடத்தக்க அம்சமான "கண்டதும் கேட்டதும்" என்ற நிகழ்ச்சிக்காக நாடகங்களை எழுதுகிறார். அவரது நாடகங்கள் அவற்றின் உன்னதமான நகைச்சுவை மற்றும் புத்திசாலித்தனத்திற்காக குறிப்பிடப்படுகின்றன. புகழ்பெற்ற சில படைப்புகள் "இத்தாவத்தட்டில் ஓரு நாடகம்", "சிஷ்யன்", "எனிக்கென்ட வீட்டில் போனம்", "சாந்திவிலா", "பிஷுக்கன்", "பாவம் மாவேலி", "கட்டிவேஷம் பாப்புக்குட்டி ஆசான்", "அம்மா" (காவியத்திலிருந்து கரு) , மற்றும் "அகம் பொருள்" போன்றவையாகும்.  
அவர் " *சரம்* " என்று அழைக்கப்படும் ஒரு ஆர்கெஸ்ட்ரா பகுதியை இயற்றி வழங்கியுள்ளார், இது சரம் கருவிகளை மட்டுமே உள்ளடக்கியது, அனைத்திந்திய வானொலி நிலையத் திட்டத்திற்கான இளம் கலைஞர்களுடன் இப்பணியை மேற்கொண்டுள்ளார்.  
சசிகுமார் ஒரு ஆசிரியராக இசைத் துறையில் ஏராளமான மாணவர்களைக் கொண்டவர். கற்பித்தல் மற்றும் பயிற்சி செய்வதற்கான புதிய நுட்பங்களுக்காக அவர் குறிப்பிடத்தக்கவர். இவரது மருமகனும் வயலின் கலைஞருமான பாலபாஸ்கர், ஜி.வேணுகோபால், காவலம் ஸ்ரீகுமார், கல்லாரா கோபன், விது பிரதாப், அட்டுகல் பாலசுப்பிரமண்யம், டாக்டர் ராஜ்குமார் (புல்லாங்குழல்), சௌந்தராஜன் (வீணை) மற்றும் மவேலிக்கறா சதீஷ் சந்திரன் (வயலின்) போன்றவர்கள் இவரது மாணவர்கள் சிலர். பலவிதமான சரம், காற்று மற்றும் தாளக் கருவிகளைப் பயன்படுத்தி ஒரு கர்நாடக சிம்பொனியாக விளங்கும் "வாத்யதரங்கம்" என்ற இசைக்குழுவையும் அவர் இசையமைத்து இயக்கியுள்ளார்.  
இவர் பல இசைத்தட்டுகளை வெளியிட்டுள்ளார், அவற்றில் பெரும்பாலானவை பக்தி பாடல்களாகும்.  
இவர் ஒரு குறிப்பிடத்தக்க இசையமைப்பாளர். *சந்திரபோதர்* என்ற பெயரில் கிருதிகளை இசையமைக்கிறார். இது சசிகுமாரின் சமசுகிருதப் பொருளாகும். பல பல்லவிகளை, மலையாளம், தமிழ் மற்றும் சமசுகிருத *கீர்த்தனங்கள்* உட்பட 100க்கும் மேற்பட்ட பாடல்களை அவர் கொண்டுள்ளார். அவர் *சதுரங்கம்* போன்ற புதிய தாளங்களையும் அறிமுகப்படுத்தியுள்ளார்.
# பி. சசிகுமார்

## அங்கீகாரம் மற்றும் விருதுகள்

- 2002இல் சங்கீத நாடக அகாடமி விருது
- 2002இல் கேரள சங்கீத நாடக அகாடமி பெல்லோஷிப்
- 1999இல் சிந்தூரம் கலாச்சார விருது
- 1997இல் திரிச்சூர் இளைஞர் கலாச்சார மைய விருது
- 1990இல் பாஷா சாகித்ய பரிஷத் விருது
- 2011இல் குவைத்திலிருந்து வயலின் சாம்ராட் விருது
# எருத்தேன்பதி கிராம பஞ்சாயத்து

**எருத்தேன்பதி ஊராட்சி** அல்லது **எருத்தேன்பதி கிராம பஞ்சாயத்து** என்பது கேரளத்தின், பாலக்காடு மாவட்டத்தில் அமைந்துள்ள ஒரு கிரமாம பஞ்சாயத்து ஆகும். இந்த கிராமத்தின் பரப்பளவு 36.93 சதுர கி.மீ. ஆகும். இந்த பஞ்சாயத்தின் எல்லைகளாக அமைந்தவை. வடக்கு எல்லை வடகரப்பதி பஞ்சாயத்து, தெற்கு கொழிஞிசாம்பாறை. கிழக்கே, தமிழ்நாடு பொள்ளாச்சி தாலுகா மற்றும் மேற்கு அதே கொழிஞிசாம்பாறை பஞ்சாயத்து போன்றவை எல்லைகளாக அமைந்துள்ளன. எருத்தேன்பதி பஞ்சாயத்து என்பது மேற்குத் தொடர்ச்சி மலையில் நீலகிரி மலைக்கும் ஆனை மலைகளுக்கு இடையில் கடல் மட்டத்திலிருந்து 180 மீட்டர் உயரத்தில் அமைந்துள்ளது. இந்த கிராமம் பாலக்காட்டின் ஒரு முக்கிய பகுதியாகும் .
# எருத்தேன்பதி கிராம பஞ்சாயத்து

## குறிப்பு.

- http://www.trend.kerala.gov.in
- http://lsgkerala.in/
- மக்கள் தொகை கணக்கெடுப்பு தரவு 2001.
# எருத்தேன்பதி கிராம பஞ்சாயத்து

## மேலும் காண்க.

- கேரள கிராம பஞ்சாயத்துகளின் பட்டியல்
# எருத்தேன்பதி கிராம பஞ்சாயத்து

## வெளிப்புற இணைப்புகள்.

- எருத்தேன்பதி கிராம பஞ்சாயத்து
# ஜான்சி கோட்டை

**ஜான்சி கோட்டை** அல்லது **ஜான்சி கா கிலா** வட இந்தியாவின் உத்தரப்பிரதேசத்தில் பங்கிரா என்ற பெரிய மலையடிவாரத்தில் அமைந்துள்ளது. இது 11 முதல் 17 ஆம் நூற்றாண்டு வரை பல்வந்த் நகரில் உள்ள சந்தேல மன்னர்களின் கோட்டையாக செயல்பட்டது.
# ஜான்சி கோட்டை

## எப்படி அடைவது

ஜான்சி நகரத்தின் நடுவில் ஜான்சி கோட்டை அமைந்துள்ளது. இது ஜான்சி இரயில் நிலையத்திலிருந்து 3 கி.மீ. தொலைவில் உள்ளது. அருகிலுள்ள விமான நிலையம் குவாலியர் ஜான்சியிலிருந்து 103 கி.மீ. தொலைவில் உள்ளது. ஜான்சி அருங்காட்சியகம் பேருந்து நிலையத்தில் இறங்கி கோட்டையை அடையலாம்.
# பண்டிட் ஜஸ்ராஜ்

**சங்கீத மார்த்தாண்ட பண்டிட் ஜஸ்ராஜ்** (*Sangeet Martand Pandit Jasraj*) (பிறப்பு: ஜனவரி 28, 1930-இறப்பு: 17 ஆகத்து 2020 ) ஒரு இந்திய இந்துஸ்தானிய இசைப் பாடகராவார். மேவதி கரானாவைச் சேர்ந்த (இசை பயிற்சி பெற்ற பரம்பரை) இவரது இசை வாழ்க்கை 80 ஆண்டுகளுக்கும் மேலாக நீடித்தது. மேலும், ஏராளமான பெரிய விருதுகளுக்கும் வழிவகுத்தது. இந்துஸ்தானி மற்றும் அரை இந்துஸ்தானி குரல்கள் இவரது இசைத்துப்பாகவும், திரைப்பட ஒலிப்பதிவுகளாக மாற்றப்பட்டுள்ளன. இந்தியா, கனடா மற்றும் அமெரிக்கா போன்ற நாடுகளிலும் இவர் இசையினைக் கற்றுக் கொடுத்தார். இவரது மாணவர்களில் சிலர் குறிப்பிடத்தக்க இசைக்கலைஞர்களாக இருந்து வருகின்றனர். 1975இல் இந்திய அரசு இவருக்கு பத்ம விபூசண் விருது வழங்கியது.
# பண்டிட் ஜஸ்ராஜ்

## ஆரம்ப கால வாழ்க்கை

சங்கீத மார்த்தாண்ட ஜஸ்ராஜ் 1930 சனவரி 28 அன்று அரியானாவின் ஹிசார் மாவட்டத்தில் உள்ள பிலி மண்டோரி என்ற கிராமத்தில் ஒரு நடுத்தர வர்க்க பிராமணக் குடும்பத்தில் ஒரு இந்துஸ்தானிய பாடகரான சங்கீத ரத்ன பண்டிட் மோதிராம் என்பவருக்கு பிறந்தார். 1934 இல் இவருக்கு நான்கு வயதாக இருந்தபோது, மிர் ஒஸ்மான் அலிகானின் அவையில் மாநில இசைக்கலைஞராக நியமிக்கப்படவிருந்த நாளில் இவரது தந்தை மோதிராம் இறந்தார். இவரது அண்ணன் பிரதாப் நரேன் என்பவரும் ஒரு திறமையான இசைக்கலைஞராவார். இவர் இசையமைப்பாளர் இரட்டையர் ஜதின்-லலித், பாடகியும், நடிகையுமான சுலக்சனா பண்டிட் மற்றும் நடிகை விஜெட்டா பண்டிட் ஆகியோரின் தந்தையாவார்.  
இவர் தனது இளமைக் காலத்தை ஐதராபாத்தில் கழித்தார். மேலும் குசராத்தின் சனந்த் நகருக்குச் சென்று மேவதி கரானாவின் இசைக்கலைஞர்களுடன் இசை பயின்றார். இந்துஸ்தானி இசையில் ஆழ்ந்த அர்ப்பணிப்புள்ள சனந்தின் தாகூர் சாஹிப் மகாராஜ் ஜெயவந்த் சிங் வாகேலாவுக்காக இசை நிகழ்ச்சிகளை நடத்தினார், அவரிடமிருந்து பயிற்சியும் பெற்றுள்ளார்.  
1946 ஆம் ஆண்டில், இவர் கொல்கத்தாவுக்குச் சென்றார். அங்கு இவர் வானொலியில் இந்துஸ்தானி இசையைப் பாடத் தொடங்கினார். இவர்கள் ஆரம்பத்தில் கொல்கத்தாவில் வசித்து வந்தனர். பின்னர், 1963 இல் மும்பைக்கு சென்றனர். இவர்களுக்கு இரண்டு குழந்தைகள், சரங் தேவ் பண்டிட் என்ற ஒரு மகனும், மற்றும் துர்கா ஜஸ்ராஜ் . என்ற ஒரு மகளும் உள்ளனர். இவரது மனைவி மதுரா பாலேக்கள், கீத-கோவிந்தம், கான் கஹானி மற்றும் சூர்தாஸ் ஃபாஸ்டர் ஃபீன் போன்ற தொலைக்காட்சி தொடர்களையும், ஆவணப்படங்களையும் மற்றும் சிறுவர் நாடகங்களையும் இயக்கி தயாரித்துள்ளார். இவர் 2009 ல் 'சங்கத் மார்த்தாண்ட பண்டிதர் ஜஸ்ராஜ்' என்ற திரைப்படத்தை தயாரித்தார். இவர் *ஆய் துசா ஆசீர்வாத்* என்ற மராத்தித் திரைப்படத்தை இயக்கியுள்ளார். இதில் ஜஸ்ராஜும் லதா மங்கேஷ்கரும் மராத்தியில் பாடியுள்ளனர்.
# பண்டிட் ஜஸ்ராஜ்

## தொழில்

### பயிற்சி

ஜஸ்ராஜ் தனது தந்தை பண்டிட் மோதிராமிடம் குரல் இசையில் பயிற்சியைத் தொடங்கினார். பின்னர் கைம்முரசு இணையில் (தபேலா) தனது அண்ணன் பண்டிட் பிரதாப் நாராயணனின் துணையுடன் பயிற்சி பெற்றார். இவர் தனது அண்ணன் பண்டிட் மணிராமுடன் தனது தனி குரல் நிகழ்ச்சிகளில் அடிக்கடி பாடி வந்தார் . இந்துஸ்தானி இசையை தான் தேர்ந்தெடுக்கத் தூண்டியதற்காக பாடகர் பேகம் அக்தரை இவர் பாராட்டுகிறார்.
# கலாமண்டலம் ராதிகா

**டாக்டர் கலாமண்டலம் ராதிகா** (**Dr. Kalamandalam Radhika),** ஒரு இந்திய பாரம்பரிய நடனக் கலைஞர், நடன இயக்குநர், ஆராய்ச்சி அறிஞர், ஆசிரியர், எழுத்தாளர் மற்றும் பரோபகாரர் ஆவார். மோகினியாட்டத்துக்காக கேரள சங்கீத நாடக அகாதமி விருதை வென்ற முதல் வெளி-மாநிலத்தைச் சேர்ந்த பெண் ஆவார். இவர், குச்சிபுடி, பரதநாட்டியம், கதகளி மற்றும் பிற நடன வடிவங்களைக் கற்றுக்கொண்டவராக உள்ளார்.
# கலாமண்டலம் ராதிகா

## ஆரம்ப ஆண்டுகள் மற்றும் கல்வி

டாக்டர் கலாமண்டலம் ராதிகா, பெங்களூரில் பட்டய கணக்காளரான கே.கே.நாயருக்கு பிறந்தார். குரு ராஜனின் கீழ் தனது மூன்று வயதில் நடனம் கற்கத் தொடங்கிய இவர், பின்னர் முத்தர் ஸ்ரீ நாராயண பணிக்கரிடம் கதகளி கற்றார். மேலும், குரு பொன்னையாபிள்ளையிடம் மிருதங்கம் கற்றுக் கொண்டார். 1960 களின் பிற்பகுதியில், அவர் செருத்துருத்திக்குச் சென்று நான்கு ஆண்டுகள் கலாமண்டலத்தில் தங்கினார். சின்னம்மு அம்மா, கலாமண்டலம் சத்தியபாமா மற்றும் கலாமண்டலம் பத்மநாபன் நாயர் ஆகியோரிடம் பயிற்சி பெற்றதால், இவர் ஒரு திறமையானவராக வடிவமைக்கப்பட்டார். மறைந்த கலாமண்டலம் கல்யாணி குட்டி அம்மாவின் கீழ் இவர் பெற்ற பயிற்சியும், கதகளியில் கலாமண்டலம் பத்மநாப ஆசானின் கீழ் பெற்ற பயிற்சியும் இவரது திறமைகளை உலகறியச் செய்தன.
# கலாமண்டலம் ராதிகா

## நடனக் கலைஞர் மற்றும் நடன இயக்குநர்

இவர் இந்தியாவிலும் வெளிநாட்டிலும் இரண்டாயிரத்துக்கும் மேற்பட்ட நிகழ்ச்சிகளை தேசிய மற்றும் சர்வதேச அளவில் நடத்தியுள்ளார். இவர் யுனெஸ்கோ சர்வதேச நடனக் குழுவில் உறுப்பினராக உள்ளார். மேலும் உலக சுகாதார நிறுவன பிரதிநிதிகள், சார்க் பிரதிநிதிகள், தூதர்கள், சோவியத் பிரதிநிதிகள் மற்றும் பிறருக்காகவும் தனது நிகழ்ச்சிகளை நடத்தியுள்ளார். மோகினியாட்டத்தின் ஆழத்தை ஆராய, இவர் விரிவான ஆராய்ச்சிகளை மேற்கொண்டார். மேலும் 1940 களின் முற்பகுதியில் மோகினியாட்டம் நடனக் கலைஞர்கள் பயன்படுத்திய அடிப்படை நடன அசைவுகள், அணிந்திருந்த நகைகள் மற்றும் ஆடைகளை மீண்டும் ஒழுங்கமைத்துள்ளார். இந்தியாவில் கிறிஸ்தவத்தின் வருகை, கிறிஸ்துவின் பிறப்பு உள்ளிட்ட விவிலிய கருப்பொருள்களை இவர் இயக்கி நடனமாடியுள்ளார்.  
ராதிகா அமெரிக்கா, இங்கிலாந்து, ஐரோப்பா, அட்லாண்டா மற்றும் ஜெர்மனி ஆகிய நாடுகளில் பட்டறைகளை நடத்தியுள்ளார். இத்தாலிய பாதிரியார் ஜெரார்டு இயக்கிய விவிலிய திரைப்படம் *இதோ உன் அம்மாவுக்காக* என்னும் தலைப்பில் வெளிவந்தது. இதில், ராதிகா நடனமாடியுள்ளார். அவர் பல மொழிகளில் ஐந்து விதமான மோகினியாட்டத்தின் நடன அமைப்புகள், மூன்று வர்ணங்கள் மற்றும் எண்ணற்ற பதங்களை இயற்றி நடனமாடியுள்ளார். மோகினியாட்டத்தில் விவிலிய கருப்பொருள்களை நிகழ்த்தியதற்காக அவர் விமர்சிக்கப்பட்டார். ஆனால் வீரப்பமொய்லி, குவெம்பு, பாதிரியார் ஆபெல், அம்ருத் சோமேஷ்வர் மற்றும் புனித சவரா ஆகியோர் இவர் மூலமாக நல்ல வரவேற்பைப் பெற்றனர்.
# கலாமண்டலம் ராதிகா

## நூலாசிரியர்

ராதிகா நடன மற்றும் இசை இதழான *ஸ்ருதிலயாவுக்காக* ஏராளமான கட்டுரைகளை எழுதியுள்ளார். மேலும் 'பள்ளிகளில் நடனக் கல்வி' என்ற தலைப்பில் என்.சி.இ.ஆர்.டி ஏற்பாடு செய்திருந்த கருத்தரங்கில் மோகினியாட்டம் குறித்த ஒரு கட்டுரையை சமர்ப்பித்துள்ளார். அமெரிக்காவின் ஹூஸ்டனில் இருந்து வெளியிடப்பட்ட *இந்து* வார *இதழுக்காக* கேரளாவின் தேவதாசி அமைப்பு பற்றி ஒரு கட்டுரையை எழுதியுள்ளார். மேலும் கேரளாவின் மோகினியாட்டம்-தி லிரிக்கல் டான்ஸ் மற்றும் மாத்ருபூமி வெளியிட்ட 'முத்ரா' போன்ற புத்தகங்களின் ஆசிரியராக உள்ளார்.
# புலமைப்பரிசில்

**புலமைப்பரிசில்** என்பது மாணவன் ஒருவரின் கல்வியை மேம்படுத்துவதற்காக வழங்கப்படும் மானியம் அல்லது நிதி உதவி ஆகும். உதவித்தொகை பல்வேறு அளவுகோல்களின் அடிப்படையில் வழங்கப்படுகிறது. இது வழக்கமாக நன்கொடையாளர் அல்லது விருதை நிறுவியவரின் மதிப்புகள் மற்றும் நோக்கங்களை பிரதிபலிப்பதாக அமைகிறது. உதவித்தொகை பணத்தை மாணவர் திருப்பிச் செலுத்தத் தேவையில்லை.
# புலமைப்பரிசில்

## புலமைப்பரிசிலும் மானியமும்

புலமைப்பரிசில், மானியம் ஆகிய சொற்கள் அடிக்கடி ஒன்றுக்கு மாற்றீடாக ஒன்று பயன்படுத்தப்பட்ட போதிலும் ஒரு வித்தியாசம் உள்ளது. புலமைப்பரிசில் நிதி தேவை கூறுகளைக் கொண்டிருப்பதுடன் அதற்கான மற்றைய தகுதி அளவுகோல்களையும் கொண்டிருக்கும்.  
- கல்வி புலமைப்பரிசில் பொதுவாக தேர்ந்தெடுப்பதற்கு குறைந்தபட்ச வெட்டுப்புள்ளி அல்லது அளவீட்டு மதிப்பெண்களைக் கொண்டிருக்கும்.
- விளையாட்டுத்துறை சார்ந்த புலமைப்பரிசில்கள் பொதுவாக பெறுபேறுகளை அல்லது வெற்றியை அளவீட்டுக் கருவியாகப் பயன்படுத்தப்படுகிறது.
- திறமை அடிப்படையிலான புலமைப்பரிசிகள் அதற்கான பெறுபேறுகளை அடிப்படையாகக் கொண்டது.  
இதேவேளை மானியங்கள் நிதித்தேவையை மட்டும் அடிப்படையாகக் கொண்டு அதற்கான விண்ணப்பத்திலுள்ள தகவல்களின் அடிப்படையில் வழங்கப்படுகின்றது.
# புலமைப்பரிசில்

## வகைகள்

பொதுவாக புலமைப்பரிசில்கள் பின்வரும் வகையில் வகைப்படுத்தப்படும்:  
**திறமை அடிப்படையிலானது:** இந்த விருதுகள் ஒரு மாணவரின் கல்வி, கலை, விளையாட்டு அல்லது பிற திறன்களை அடிப்படையாகக் கொண்டவை. மேலும் பெரும்பாலும் விண்ணப்பதாரரின் பாடநெறி நடவடிக்கைகள் மற்றும் சமூக சேவை பதிவில் அடிப்படையில் வாங்கப்படும். தனியார் நிறுவனங்களால் அல்லது நேரடியாக மாணவர்களின் நோக்கம் கொண்ட கல்லூரியால் வழங்கப்படும். மிகவும் பொதுவான தகுதி அடிப்படையிலான புலமைப்பரிசில், கல்விசார் சாதனை அல்லது தரப்படுத்தப்பட்ட சோதனைகளில் அதிக மதிப்பெண்களை அங்கீகரித்து அதற்காக வழங்கப்படும். இதுபோன்ற பெரும்பாலான தகுதி அடிப்படையிலான புலமைப்பரிசிலகள் மாணவருக்கு நேரடியாக வழங்கப்படுவதை விட, மாணவர் கலந்துகொள்ளும் நிறுவனத்தால் நேரடியாக செலுத்தப்படுகிறது.  
**தேவை அடிப்படையிலானது:** சில தனியார் தேவை அடிப்படையிலான விருதுகள் தெளிவின்மையால் புலமைப்பரிசில் என்று அழைக்கப்படுகின்றன. இருப்பினும், புலமைப்பரிசில் பெரும்பாலும் தகுதி அடிப்படையிலானது, அதே நேரத்தில் மானியங்கள் தேவை அடிப்படையிலானவை.  
**மாணவர்-குறித்தது:** இவை விண்ணப்பதாரர்கள் ஆரம்பத்தில் பாலினம், இனம், மதம், குடும்பம் மற்றும் மருத்துவ வரலாறு ஆகியவற்றில் ஒன்று அல்லது பல காரணிகளின் அடிப்படையில் தகுதி பெற வேண்டும். சிறுபான்மை புலமைப்பரிசில் இந்த பிரிவில் மிகவும் பொதுவான விருதுகளாக வழங்கப்படலாம்.  
**தொழில்வாண்மை சார்ந்தது:** இவை ஒரு குறிப்பிட்ட படிப்புத் துறையைத் தொடரத் திட்டமிடும் மாணவர்களுக்கு கல்லூரி அல்லது பல்கலைக்கழகத்தால் வழங்கப்படும் விருதுகள்.  
**கல்லூரி சார்ந்தது:** கல்லூரி சார்ந்த புலமைப்பரிசில் தனிப்பட்ட கல்லூரிகள் மற்றும் பல்கலைக்கழகங்களால் அதிக தகுதி வாய்ந்த விண்ணப்பதாரர்களுக்கு வழங்கப்படுகிறது. இந்த உதவித்தொகை கல்வி மற்றும் தனிப்பட்ட சாதனைகளின் அடிப்படையில் வழங்கப்படுகிறது. சில புலமைப்பரிசில்களுக்கு "பிணைப் பத்திர" தேவை உள்ளது. பெறுநர்கள் ஒரு குறிப்பிட்ட காலத்திற்கு தொழில் வழங்குனருக்கு குறித்த நிபந்தனைகளின் கீழ்வேலை செய்ய வேண்டியிருக்கலாம். இல்லையெனில், அவர்கள் உதவித்தொகையிலிருந்து பெற்ற ஆதரவின் மதிப்பை திருப்பிச் செலுத்த வேண்டியிருக்கலாம்.  
புலமைப் பரிசில்கள், தனியார் மற்றும் அரசு சார்ந்த நிறுவனங்களால் வழங்கப்படலாம். சில நிறுவனங்கள் மீளச்செலுத்தலைக் கோருகின்றன. மாணவர்களால் மீளச்செலுத்தப்படும் பணம் மற்றொரு புலமைப் பரிசிலுக்கு பயன்படும்.
# புலமைப்பரிசில்

## புலமைப்பரிசில் தகவல்கள்

மக்கள் தங்கள் சொந்த பிராந்தியங்களில் புலமைப்பரிசிகளைப் பெற முயலுகின்றனர். உள்ளூர் நிறுவனங்கள் மற்றும் அமைப்புகளிடம் கேட்டு இவற்றைப் பற்றிய தகவல்களைப் பெற்றுக் கொள்ள முடியும். பொதுவாக, புலமைப் பரிசில் ஒன்றுக்கு தகுதி வாய்ந்த மக்கள் தொகை சிறியதாக இருப்பதால் இவை குறைவான போட்டித்தன்மை கொண்டவையாகக் காணப்படுவது உண்டு. பின்வரும் வகைகளில் இவை பற்றிய தகவல்களை இலகுவாக பெற்றுக் கொள்ளலாம்.  
**வழிகாட்டுதல் ஆலோசகர்கள்:** புலமைப் பரிசில்கள் தொடர்பாகத் தேடல்களைத் தொடங்கும் போது, பெரும்பாலான உயர்கல்வி நிலைய அல்லது பல்கலைக் கழக மாணவர்கள் தங்கள் வழிகாட்டுதல் ஆலோசகர்களிடம் தகவல்களைப் பெற்றுக்கொள்ளுகிறார்கள். உள்ளூர் அரச புலமைப் பரிசில் முதலானவற்றில் இவர்களிடம் நேரடியான தகவல்கள் காணப்படும்.  
**இலாப நோக்கற்ற மற்றும் தொண்டு அறக்கட்டளைகள்:** பெரும்பாலான இலாப நோக்கற்ற நிறுவனங்கள் தங்கள் வரலாற்றின் ஒரு கட்டத்தில் வருங்கால மாணவர்களுக்கு வழங்கக் கூடிய புலமைப் பரிசில்களை நிறுவுகின்றன.  
**சமுக மட்ட நிறுவனங்கள்:** மாவட்டங்கள் மற்றும் நகரங்கள் மற்றும் பிராந்தியங்கள் ஒரு உள்ளூர் சமூக மட்ட நிறுவனங்கள் இது பற்றிய தகவல்களைப் பெற்று மாணவர்களுக்கு பரப்புகின்றன.  
**துறைசார் ஆசிரியர்கள்:** குறைந்த வருமானம் கொண்ட குழந்தைகளுக்கு கலைக் கல்விக்கான அணுகலைப் பெற சில துறைசார் ஆசிரியர்கள் இத்தகைய புலமைப் பரிசில் தகவல்களைப் பெற மாணவர்களை வழிகாட்டுகின்றனர்.  
**நிறுவனங்கள்:** அமெரிக்காவில் உள்ள சில நிறுவனங்கள், தொழில் முனைவோர் முயற்சிகளுக்கு புலமைப்பரிசில் வழங்குகின்றன.  
**தொழிற்சங்கங்கள்:** சில தொழிற்சங்கங்கள் மற்றும் தொழிலாளர் நலம்புரிச் சங்கங்கள் அதன் உறுப்பினர்களுக்கும் அவர்களின் சார்புடைய குழந்தைகளுக்கும் புலமைப் பரிசில்களை வழங்குகின்றன.  
**வழிபாட்டு நிலையங்கள்:** ''வழிபாட்டு நிலையங்கள் அல்லது சமய நிருவனங்கள் தமது உருப்பினர்களுக்கு புலமைப் பரிசிகளை வழங்குவதற்கு முன்வருகின்றன . சமயம் சார்ந்த கற்கை நெறிகளுக்கு அதிக நிதிகள் காணப்படுகின்றன.  
**வர்த்த சம்மேளனம்:**வர்த்தக சம்மேளனங்கள் வர்த்தக துறை சார்ந்த மாணவர்களைன் திறமைகளை விருத்தி செய்யும் நோக்குடன் திறமை அடிப்படையினான புலமைப் பரிசிகளை வழங்கி வருகின்றன.  
**பிற தன்னார்வ நிறுவனங்கள்:** பிற தன்னார்வ நிறுவனங்கள் புலமைப்பரிசில்கள் அல்லது விருது மானியங்களை வழங்குகின்றன. அதன் பின்னணி அல்லது தேர்ந்தெடுக்கப்பட்ட புலம் நிறுவனத்தின் துறையை ஒன்றுடன் ஒன்று சேர்க்கிறது.  
**பல்கலைக்கழகம்:** பல்கலைக்கழகங்கள் அல்லது அதனை நிருவகிக்கும் நிறுவனம் அல்லது பாலகலைக் கழகமானியங்கள் ஆணைக்குழு போன்ற அரச அமைப்பு மிகக் குறைந்த திறமையான மாணவர்களின் படிப்புகளுக்கு நிதியளிக்க நிதி உதவலாம். தகுதி பெரும்பாலும் ஒரு மாணவர் குறித்த பாடப்பிரிவில் அதி உச்ச பெறுபேற்றினை பெற்றிருத்தல் முதலியவையாக இருக்கலாம். இது குறித்த தகவல்களைக் கூட பல்கலைக்கழகங்கள் தகவல்களை வழங்குகின்றன.
# குருவாயூர் துரை

**குருவாயூர் துரை** (ஆங்கிலம்: Guruvayur Dorai) 1935 சூலை 2 அன்று பிறந்துள்ள இவர் ஒரு இந்திய தாளவாத்திய கலைஞராவார். இவர் தென்னிந்திய பாரம்பரிய தாளக் கருவியான மிருதங்கத்தின் பெரிய மேதையாவார். இவர் தனது ஆரம்ப பயிற்சியை பாலக்காடு சுப்பு ஐயர், ஈ. பி. நாராயண பிசரோடி மற்றும் புகழ்பெற்ற கலைஞர் பழனி சுப்ரமணியம் பிள்ளை ஆகியோரிடமிருந்து மேற்கொண்டார். தனது எட்டு வயதில் இசை நிகழ்ச்சிகளைத் தொடங்கிய குருவாயூர் துரை கடந்த 60 ஆண்டுகளாக மேடைக் கச்சேரிகளை நிகழ்த்தியுள்ளார். மிருதங்கம் மற்றும் இசைத்துறையில் அவரது பரந்த அளவிலான முயற்சிகள் உலகம் முழுவதும் கலையை பரப்புவதற்கு உதவியுள்ளன.
# குருவாயூர் துரை

## ஆரம்ப ஆண்டுகளில்

புதுக்கோட்டை பாணியிலான மிருதங்கத்தின் ஒரு நிபுணரான குருவாயூர் துரை (அவரது உண்மையான பெயர் வைத்தியநாதன்) கேரளாவில்<nowiki/>கோயில் நகரமான குருவாயூரில், ஜி.எஸ். கிருஷ்ண ஐயர் மற்றும் மீனாட்சி ஆகியோருக்கு பிறந்தார். இவரது தந்தை ஒரு பூசாரி, தாய், இல்லத்தரசியாவார். இவருக்கு இரண்டு சகோதரர்களும் மூன்று சகோதரிகளும் உள்ளனர். இவரது சகோதரி குருவாயூர் பொன்னம்மாள் அப்போது மிகவும் புகழ்பெற்ற பாடகியாக இருந்தார். இவரது மற்றொரு சகோதரி சென்னையில் புகழ்பெற்ற இசை ஆசிரியராக உள்ளார். அதே நேரத்தில் இவரது சகோதரர் ஜி. கே. இராஜாமணி பாலக்காட்டில் (கேரளா) வசிக்கும் ஒரு குறிப்பிடத்தக்க வயலின் கலைஞராவார்.  
இளம் துரை தாளத்தின் மீது மிகுந்த ஆர்வம் கொண்டிருந்தார். தூக்கத்தில் இருந்தபோதும் அவரது உடலில் விரல்களால் வாசிப்பதை அடிக்கடி காண முடிந்தது. ஐந்து வயதில் போலியோ நோயால் பாதிக்கப்பட்ட இவரது தந்தை, துரை குருவாயூருக்கு வெளியே உயர் படிப்பு மற்றும் வேலைக்காக செல்வது கடினம் என்று நினைத்தார்.  
குடும்பத்தில் ஏற்கனவே ஒரு வாய்ப்பாட்டு கலைஞர் மற்றும் ஒரு வயலின் கலைஞர் இருந்தனர். ஒரு மிருதங்க வாத்திய கலைஞர் இல்லை. எனவே இவரது தந்தை இவரை அதில் செதுக்க முடிவு செய்தார். பொன்னம்மாள், இராஜாமணி மற்றும் துரை ஆகியோர் ஒன்றாகச் சேர்ந்து இசை நிகழ்ச்சிகளை வழங்க முடியும் என்றும், உடன்பிறப்புகள் துரையைக் கவனித்துக்கொள்வார்கள் என்றும் இவரது தந்தை நினைத்தார். அதுமட்டுமல்லாமல், அவர்கள் அதிலிருந்து ஒரு வாழ்க்கையை உருவாக்க முடியும் என்றும் நம்பினார்..  
துரை ஆறு வயதில் இருந்தபோது மறைந்த பாலாகாடு சுப்பு ஐயரின் கீழ் மிருதங்கம் கற்கத் தொடங்கினார். எரானல்லூரைச் சேர்ந்த இ. பி. நாராயண பிச்ரோடியும் இந்த நேரத்தில் அவருக்கு கற்பித்தார். பிசரோடியின் 'மிருதங்க நட மஞ்சரி' (மிருதங்கத்தின் நடைமுறை ஆய்வு) என்ற புத்தகம் 2001 செப்டம்பர் 23 அன்று குருவாயூர் துரையால் வெளியிடப்பட்டது.  
புகழ்பெற்ற பாடகர் செம்பை வைத்தியநாத பாகவதர் அப்போது பொன்னம்மாளுக்கு கற்பித்துக் கொண்டிருந்தார். அவர் குருவாயூருக்கு வரும்போதெல்லாம், செம்பை அவர்களின் வீட்டில் தங்கியிருந்தார். துரையின் மிருதங்கப் பயிற்சியில் தீவிர அக்கறை காட்டினார். துரை தனது எட்டு வயதில் தனது முதல் அரங்கேற்றத்தை செய்தார். செம்பையைத் தவிர வேறு பலருடன் மிருதங்கம் வாசித்தார்.  
1949 துரையின் வாழ்க்கையில் ஒரு நீரோட்டமாக இருந்தது. ஏனெனில் அவர் சென்னைக்கு முதல் முறையாக வந்து செம்பையுடன் ஒரு இசை நிகழ்ச்சியில் பங்கேற்றார். இதற்கிடையில், பொன்னம்மாளுக்கு ஒரு மலையாள படத்தில் பாட வாய்ப்பு கிடைத்தது. சென்னையில் வாய்ப்புகள் அதிகம் இருந்ததால், இவரது தந்தை சென்னையில் குடியேற முடிவு செய்தார். துரை, பொன்னம்மாள், இராஜாமணி மற்றும் இவரது தந்தை ஆகியோர் நகரத்தில் ஒரு வாடகை வீட்டில் தங்கியிருந்தனர். மீதமுள்ள குடும்பத்தினர் குருவாயூரில் தங்கியிருந்தனர். அதே ஆண்டில், திருபூந்தரை என்ற புகழ்பெற்ற மிருதங்கக் கலைஞர் பழணி சுப்பிரமணியம் பிள்ளையை சந்தித்தார். பழனி சுப்பிரமணியம் பிள்ளை 1953 இல் சென்னைக்குச் சென்ற பிறகு, துரை அம்மேதையுடன் வகுப்புகளைத் தொடங்கினார். இது புதுக்கோட்டை பாணியிலான மிருதங்கத்தின் சிக்கல்களைப் புரிந்துகொள்ளவும் உள்வாங்கவும் அவருக்கு உதவியது. துரை பழனி சுப்பிரமணியம் பிள்ளையுடன் அவரது இல்லத்தில் கிட்டத்தட்ட ஒன்பது ஆண்டுகள் குருகுலவாசம் பாணியில் தங்கியிருந்தார்.
# குருவாயூர் துரை

## விருதுகள்

- 2003இல் சென்னை, தி இந்தியன் ஃபைன் ஆர்ட்ஸ் சொசைட்டி இவருக்கு சங்கீத கலாசிகாமணி விருது வழங்கியது.
- 1996இல் சங்கீத நாடக அகாதமி விருது பெற்றார்.
- 1990இல் தமிழ்நாடு அரசால் கலைமாமணி விருது வழங்கப்பட்டது.
- 2011இல் சங்கீத நாடக அகாதமி தாகூர் ரத்னா விருது வழங்கப்பட்டது.
# கதீஜா மும்தாஜ்

**கதீஜா மும்தாஜ்** (Khadija Mumtaz) (பிறப்பு 1955), இந்தியாவின் கேரள மாநிலத்தைச் சேர்ந்த மலையாள எழுத்தாளர் ஆவார். அவர் தொழில் ரீதியாக ஒரு மருத்துவராவார். இவர், 2010 ஆம் ஆண்டில் கேரள சாகித்ய அகாதமி விருதை வென்ற, இவரது இரண்டாவது புதினமான *பார்சாவுக்காக* கேரள இலக்கிய வட்டாரங்களில் மிகவும் பிரபலமானவராக அறியப்படுகிறார்.
# கதீஜா மும்தாஜ்

## ஆரம்ப மற்றும் தனிப்பட்ட வாழ்க்கை

கதீஜா மும்தாஜ், திருச்சூர் மாவட்டத்தில், உள்ள, கட்டூர் என்னும் ஊரில் பிறந்தார். இவர், தனது மருத்துவ படிப்பிற்கு முந்தைய இளங்கலை பட்டப் படிப்பை இரிஞ்ஞலகுடாவிலுள்ள, புனித ஜோசப் கல்லூரியில் படித்தார். பின்னர், கோழிக்கோடு மருத்துவக் கல்லூரியில், (எம்.பி.பி.எஸ்.) மருத்துவர் பட்டம் பெற்றார். மேலும், இவர் மகளிர் மருத்துவத்தில் தேர்ச்சி பெற்றவர் மற்றும் பதிவுசெய்யப்பட்ட மருத்துவ பயிற்சியாளராக உள்ளார். கோழிக்கோடு மருத்துவக் கல்லூரியில் மகளிர் மருத்துவம் மற்றும் மகப்பேறியல் பேராசிரியராக பணியாற்றி வருகிறார். தனது சேவையின் காரணமாக, கோழிக்கோடு மருத்துவக் கல்லூரியில் இருந்து மாற்றப்பட்டதற்கு எதிர்ப்புத் தெரிவித்து 2013 ஜூன் மாதம் அரசுப் பணியில் இருந்து தன்னார்வ ஓய்வு பெற விண்ணப்பித்தார். அவர் தற்போது கேரள சாகித்ய அகாதமியின் துணைத் தலைவராக உள்ளார். மேலும் கல்வி ஆலோசனைக்குழு உறுப்பினர்களில் ஒருவராகவும், கேரளாவின் திருரூரில் உள்ள துஞ்சத்தேஜுதாச்சன் மலையாள பல்கலைக்கழகத்திலும் தேர்வு செய்யப்பட்டுள்ளார். கோழிக்கோடு மொடக்கல்லூர், மலபார் மருத்துவக் கல்லூரியில் ஓ & ஜி, வருகை பேராசிரியராகவும் உள்ளார்.
# கதீஜா மும்தாஜ்

## இலக்கிய வாழ்க்கை

மும்தாஜ், தனது இலக்கிய வாழ்க்கையை *ஆத்மதீர்த்தங்களில் முங்கினிவர்ணுவுடன்* என்னும் புதினத்தில் தொடங்கினார். இது முதலில் *சந்திரிகா* வார இதழில் ஒரு தொடர்கதையாகவும் பின்னர் 2004 இல் தற்போதைய புத்தகங்களின் வடிவமாகவும் வெளியிடப்பட்டது. மும்தாஜ் தனது *பார்சா* (2007) புதினத்தின் மூலம் புகழ் பெற்றார். இது ஒரு சிறந்த விமர்சனத்தையும், மற்றும் பிரபலமான வெற்றியையும் தேடித் தந்தது. முஸ்லீம் பெண்கள் வாழ வேண்டிய கட்டாயங்கள் குறித்து பலவந்தமான ஆனால் நகைச்சுவையான விளக்கக்காட்சிக்கு விமர்சன ரீதியான பாராட்டைப் பெற்ற இந்த புத்தகம் மலையாள இலக்கியத்தில் ஒரு மைல்கல்லாகப் பாராட்டப்பட்டது. இது 2010 ஆம் ஆண்டிற்கான மதிப்புமிக்க கேரள சாகித்ய அகாதமி விருதை வென்றது. மும்தாஜின் அடுத்த புதினமான, *அதுரம்* 28 ஜனவரி 2011 அன்று கொச்சியில் நடந்த 12 வது சர்வதேச புத்தக விழாவில் வெளியிடப்பட்டது. இப்புதினம், விமர்சகர்களிடமிருந்து கடுமையான விமர்சனங்களைப் பெற்றது. புகழ்பெற்ற எழுத்தாளர் உ.ஏ. காதர் கூற்றுப்படி, இந்த புதினம், அவரது புகழ்பெற்ற பார்சாவிற்குப் பிறகு, மருத்துவரான மும்தாஜுடன் நெருக்கமான ஒரு பிணைப்பை, ஒரு மருத்துவ பயிற்சியாளராக தனது சொந்த அனுபவத்தை உணர்ச்சிவயமாகக் கையாண்டதால், பலவிதமான வாசிப்பு மற்றும் விளக்கங்களைத் வாசகர்களிடம் தூண்டுவது உறுதி என்றும், "கதாபாத்திரங்களின் உள் மோதல்களின் மூலம் உருவாகும் தனித்துவமான பாணியிலான கதை அமைப்பு உள்ளதால், இந்த படைப்பு முழுவதும் வாசகர்களின் கவனத்தை ஈர்க்கும் என்பது உறுதி," என்று அவர் கூறினார்.  
மும்தாஜ், 2012 ஆம் ஆண்டில், மகளிர் மருத்துவம் குறித்த கட்டுரைகளின் தொகுப்பை *மாத்ரகம்* என்ற தலைப்பில் வெளியிட்டார். *டாக்டர் தைவமல்லா* என்ற தலைப்பில், மருத்துவராக இருந்த அவரது நினைவுக் குறிப்புகளின் தொகுப்பையும் இவர் வெளியிட்டுள்ளார். மேலும், இவர் பல்வேறு பத்திரிகைகளில் கட்டுரைகளை எழுதும் குறிப்பிடத்தக்க கட்டுரையாளர் ஆவார்.
# கதீஜா மும்தாஜ்

## விருதுகள்

- 2008: *பார்சாவுக்கான கே.வி.சுரேந்திரநாத்* இலக்கிய விருது
- 2010: *பார்சாவிற்கு* கேரள சாகித்ய அகாதமி விருது
- 2010: செருக்காடு விருது - பார்சா புதினம்
- 2018: *நீதிஎழுத்துக்கள் -* திருச்சூர் சாகித்ய வேதி விருது
# வாரங்கல் கோட்டை

இந்தியாவின் தெலுங்கானாவின் வாரங்கல் மாவட்டத்தில் உள்ள **வாரங்கல் கோட்டை** 12 ஆம் நூற்றாண்டிலிருந்து காகத்தியர் வம்சத்தின் தலைநகராக இருந்ததாக தெரிகிறது. இந்த கோட்டையில் நான்கு அலங்கார வாயில்கள் உள்ளன. அவை காகத்தியர் கலா தோரணம் என்று அழைக்கப்படுகின்றன. அவை முதலில் பாழடைந்த பெரிய சிவன் கோயிலின் நுழைவாயில்களாக அமைந்தன. பின்னர் காகத்தியன் வளைவு அதிகாரப்பூர்வமாக ஏற்றுக்கொள்ளப்பட்டு தெலுங்கானாவின் சின்னத்தில் இணைக்கப்பட்டுள்ளது. யுனெஸ்கோ உலக பாரம்பரிய களங்களின்பட்டியலில் " இந்தக் கோட்டை சேர்க்கப்பட்டுள்ளது. இந்த நினைவுச்சின்னம் 10/09/2010 அன்று யுனெஸ்கோவிற்கு இந்தியாவின் நிரந்தர பிரதிநிதிகள் சமர்ப்பித்தனர்.
# வாரங்கல் கோட்டை

## வரலாறு

ஆரம்பத்தில், வாரங்கல் 8ஆம் நூற்றாண்டில் யாதவ மன்னர்களின் கட்டுப்பாட்ல் இருந்தது. 12ஆம் நூற்றாண்டில் இது காகத்தியர் வம்சத்தின் கட்டுப்பாட்டின் கீழ் வந்தது. அதன் கட்டுமானம் மற்றும் அடுத்தடுத்த மேம்பாடுகள் குறித்த துல்லியமான விவரங்கள் கேள்விக்குறியாக உள்ளது என்றாலும், வரலாற்றாசிரியர்களும் தொல்பொருள் ஆய்வாளர்களும், கோட்டையின் செங்கல் சுவர் அமைப்பு 1262ஆம் ஆண்டு இறந்த கணபதி தேவ் என்பவரால் கற்களாக மாற்றப்பட்டது என்பதை பொதுவாக ஒப்புக் கொள்கிறார்கள். அவருக்குப் பிறகு 1289 வரை அவரது மகள் ருத்ரமா தேவி<nowiki/>யும், பின்னர் அவரது பேரன் இரண்டாம் பிரதாபருத்ராவும் ஆட்சி செய்தனர். அவருடைய ஆட்சி "பொற்காலம்" என்று அறியப்பட்டது. இருபது ஆண்டுகளுக்குப் பிறகு அவரது இராச்சியம் தில்லி சுல்தான்களால் கைப்பற்றப்பட்டது.  
கணபதிதேவா, ருத்ரமாதேவி, மற்றும் இரண்டாம் பிரதாபருத்ரா ஆகிய அனைவருமே கோட்டையின் உயரத்தை கூட்டுதல், நுழைவாயில்கள், சதுர கொத்தளங்கள் மற்றும் கூடுதல் வட்ட மண் சுவர்கள் அமைத்தல் ஆகியவற்றைச் செய்தனர். இதன் பிறகு காகத்தியர் காலத்தில் முடிவினை நோக்கி கட்டுமானத்தை வைக்கிறது.  
1309 இல், மாலிக் கபூர் ஆட்சியில், அலாவுதீன் கில்ஜி 100,000 வீரர்கள் கொண்ட பெருமளவு படையுடன் வாரங்கல் கோட்டையை முற்றுகையிட்டார். இரண்டாம் பிரதாபருத்ரா மற்றும் அவரது மக்கள் வலிமைமிக்க இககோட்டைக்குள் தங்களை பாதுகாத்துக் கொண்டு, படையெடுக்கும் இராணுவத்துடன் பல மாதங்கள் தைரியமாக போராடினர். முற்றுகையை ஆறு மாதங்களுக்கும் மேலாக நீக்க முடியாததாலும், அண்டை நகரங்கள் மற்றும் கிராமங்கள் மீது கட்டுப்படுத்த முடியாத வன்முறையை கட்டவிழ்த்துவிட்டதால், இரண்டாம் பிரதாபருத்ரா கபூருடன் ஒரு உடன்படிக்கைக்கு ஒப்புக்கொண்டார். கோட்டைகள் ஒரு வலுவான வெளிப்புற கடினப்படுத்தப்பட்ட மண் கட்டமைப்பு மற்றும் ஆழமான பள்ளம் கொண்டதாகக் கொண்டிருந்தன என்பதை அமீர் குஸ்ராவ் விவரித்தார். உள் கோட்டை கல்லால் கட்டப்பட்டது மற்றும் அகழியால் சூழப்பட்டுள்ளது. குஸ்ரோ விவரித்த கோட்டை இன்று இருக்கும் கோட்டைகளின் இரண்டு உள் வட்டங்களுடன் ஒத்திருக்கிறது. மார்ச் 1310 இல் காபர் கோட்டையை விட்டு வெளியேறியபோது, 2,000 ஒட்டகங்களின் மீது செல்வத்தை எடுத்துச் சென்றார். தில்லி சுல்தா<nowiki/>னுடன் சமாதானத்தை ஏற்படுத்துவதற்கான நிபந்தனைகளில் பிரதாபருத்ரா வருடாந்திர திரை செலுத்துவார் என்றும், டெல்லி சுல்தானுக்கு தனது கீழான அந்தஸ்தைக் குறிக்கும் ஒரு துணை கிளை என்ற முறையில் ஒவ்வொரு நாளும் டெல்லியை நோக்கி வணங்குவார் என்றும் விதி இருந்தது.  
மீண்டும் 1318 இல், வாரங்கல் கோட்டை சுல்தானின் இராணுவத்தால் தாக்கப்பட்டு முற்றுகையிடப்பட்டது. இசுலாமிய படையெடுப்பாளர்கள் அகழியின் குறுக்கே 450 அடி (140 மீ) மண் வளைவை அமைத்தனர். இது கோட்டையின் கல் சுவர்களை உடைத்து அதைக் கைப்பற்ற உதவியது. பிரதாபருத்ரா மீண்டும் குதிரைகள் மற்றும் யானைகளின் குழுவாக சுல்தானுக்கு ஒரு பெரிய திரை செலுத்தினார். இது தில்லி சுல்தானுக்கு செலுத்த வேண்டிய வருடாந்திர கட்டணமாக மாறியது.
# லிண்ட்சே ஹாசெட்

**ஆர்தர் லிண்ட்சே ஹாசெட்** MBE (28 ஆகஸ்ட் 1913 - 16 ஜூன் 1993) விக்டோரியா மற்றும் ஆஸ்திரேலியா அணிக்காக விளையாடிய ஒரு முன்னாள் துடுப்பாட்ட வீரர் ஆவார். பள்ளி அளவிலான துடுப்பாட்டப் போட்டிகளில் சிறப்பாக விளையாடிய இவர் முதல் தரத் துடுப்பாட்டப் போட்டிகளில் நிரந்தரமான இடத்தினைப் பெறுவதற்கு சில காலங்கள் ஆனது. அதிக ஓட்டங்களை எடுப்பதற்கு திணறினார்.1938 ஆம் ஆண்டு இங்கிலாந்து சுற்றுப்பயணத்திற்கு தேர்வு செய்யப்படுவதற்கு முன்பாக இவர் ஒரு முதல் தரத் துடுப்பாட்டப் போட்டிகளில் மட்டுமே விளையாடியிருந்தார்.தேர்வுத் துடுப்பாட்டப் போட்டிகளிலும் சிறப்பான ஆட்டத்தினை வெளிப்படுத்த தவறினார். இருந்த போதிலும் இங்கிலாந்துத் துடுப்பாட்ட அணிக்கு எதிரான நான்காவது ஆசஷ் துடுப்பாட்டப் போட்டியில் வெற்றி பெறுவதற்கு இவர் உதவினார்.  
2003 ஆம் ஆண்டில், அவர் ஐசிசி ஹால் ஆஃப் ஃபேமில் இவர் இடம்பெற்றார்.
# லிண்ட்சே ஹாசெட்

## ஆரம்ப ஆண்டுகளில்

ஹாசெட் ஆகஸ்ட் 28, 1913 அன்று விக்டோரியாவின் இரண்டாவது பெரிய நகரமான ஜீலாங்கின் புறநகர்ப் பகுதியான நியூட்டவுனில் பிறந்தார். இவரது தந்தை எட்வர்ட் ஒரு அசையாச் சொத்து முகவராக இருந்தார். அவர் ஜீலாங் கட்டிட சங்கத்தின் செயலாளராக பணியாற்றினார் மற்றும் ஒரு தீவிர சங்க துடுப்பாட்ட வீரராக இருந்தார். இவரது பெற்றொர்களின் ஒன்பது குழந்தைகளில் இவர் இளையவர் ஆவார். இதில் ஆறு ஆண்கள் மற்றும் மூன்று பெண்கள் ஆவர். இவர் சிறுவயதாக இருந்தபோது கொல்லைப்புறத்தில் மூன்று பக்க துடுப்பாட்டப் போட்டிகளில் விளையாடினர்.தனது இரு சகோதரர்களுடன் இவர் ஜீலாங் கல்லூரியில் பயின்றார், மற்றும் 14 ஆம் வயதில் முதல் லெவன் அணியில் இடம் பெற்றார்.அந்த அணிக்காக ஐந்து ஆண்டுகளில், அவர் 2,335 ரன்கள் எடுத்தார். அதில்,மூன்று ஆண்டுகள் தலைவராக இருந்தார். இதில் ஸ்காட்ச் கல்லூரிக்கு எதிராக 245 ரன்கள் எடுத்தது இவரின் அதிகபட்ச ஓட்டமாகும். அதே வேளையில் , இவர் மூன்று பருவங்களுக்கு பள்ளியின் கால்பந்து அணியின் தலைவராகவும் இருந்தார்.டென்னிஸில் விக்டோரியன் பொதுப் பள்ளி ஒற்றையர் வாகையாளர் பட்டத்தினையும் வென்றார். இவரது அண்ணன், ரிச்சர்ட், விக்டோரியாத் துடுப்பாட்ட அணிக்காக 1930 ஆம் ஆண்டுகளின் முற்பகுதியில் நேர்ச் சுழற்பந்து வீச்சாளராக விளையாடினார்.
# லிண்ட்சே ஹாசெட்

## தேர்வுத் துடுப்பாட்டம்

வொர்செஸ்டர்ஷைர், ஆக்ஸ்போர்டு பல்கலைக்கழகம், லீசெஸ்டர்ஷைர் மற்றும் கேம்பிரிட்ஜ் பல்கலைக்கழகங்களுக்கு எதிராக முறையே 43, 146, 148 மற்றும் ஆட்டமிழக்காமல் 220 ஓட்டங்களை எடுத்தார். மேரிலேபோன் துடுப்பாட்ட சங்கம் மற்றும் ஹாம்ப்ஷயருக்கு எதிரான அடுத்த இரண்டு போட்டிகளில் அவர் 57 மற்றும் 98 ஓட்டங்களைச் சேர்த்தார். அடுத்த நான்கு ஆட்டப் பகுதிகளிலும் 30 ரன்களைக் கடக்கத் தவறிய போதிலும்,நாட்டிங்ஹாமில் நடைபெற்ற தொடரின் முதல் தேர்வுத் துடுப்பாட்டப் போட்டியில் இவர் அறிமுகமானார்.லங்கசயர் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் 118 ஓட்டங்களை எடுத்தார்.  
மூன்றாவது தேர்வுத் துடுப்பாட்டப் போட்டி மழையால் ரத்தானது. பின்னர் யார்க்சய்ர் துடுப்பாட்ட அணிக்கு எதிரான போட்டியில் 94 ஓட்டங்களும் நாட்டிங்காம்சயர் துடுப்பாட்ட அணிக்கு எதிரான போட்டியில் இவர் 127 ஓட்டங்களையும் எடுத்தார்.
# நீல் ஹார்வி

**ராபர்ட் நீல் ஹார்வி (**Robert Neil Harvey OAM MBE (பிறப்பு: அக்டோபர் 8, 1928) ஆஸ்திரேலிய துடுப்பாட்ட அணியின் முன்னாள் துடுப்பாட்ட வீரர் ஆவார். இவர் ஆஸ்திரேலிய துடுப்பாட்ட அணியை 1948 மற்றும் 1963 க்கு இடையில் பிரதிநிதித்துவப்படுத்தினார். இதுவரை 79 தேர்வுத் துடுப்பாட்டப் போட்டிகளில் விளையாடினார். அவர் 1957 முதல் ஓய்வு பெறும் வரை அணியின் துணைத் தலைவராக இருந்தார். அதிரடியாக விளையாடும் இடது கை மட்டையாளர், சிறப்பான களத்தடுப்பாளார் மற்றும் அவ்வப்போது எதிர்ச்சுழல் பந்து வீச்சாளர் ஆவார். ஹார்வி 1950 ஆம் ஆண்டில் ஆஸ்திரேலிய அணியில் இருந்த மூத்த வீரர் என்ற பெயரை பெற்றுள்ளார்.விசுடன் துடுப்பாட்டாளர்களின் நாட்குறிப்பு இவரை சகாப்தத்தின் சிறந்த களத்தடுப்பாளர் எனப் பாராட்டியது.  
இவரின் ஆறு சகோதரர்களும் துடுப்பாட்ட வீரர்கள் ஆவர். அவர்களில் நான்கு பேர் விக்டோரியாத் துடுப்பாட்ட அணியினை பிரதிநிதித்துவப்படுத்தினர். ஹார்வி தனது அண்ணன் மெர்விக்கு பின்பாக 1948 ஜனவரியில் தேர்வுத் துடுப்பாட்டப் போட்டியில் அறிமுகமானார். அப்போது இவருக்கு வயது 19 ஆண்டுகள் மற்றும் மூன்று மாதங்கள் ஆகும்.தனது இரண்டாவது தேர்வுத் துடுப்பாட்டப் போட்டியில் நூறு ஓட்டங்கள் எடுத்தார். இதன்மூலம் மிக இளம் வயதில் ஆத்திரேலியத் துடுப்பாட்ட அணிக்காக நூறு ஓட்டங்கள் அடித்த வீரர் எனும் சாதனையினைப் படைத்தார். தற்போது வரை இந்தச் சாதனை முறியடிக்கப்படாமல் உள்ளது. துடுப்பாட்ட வரலாற்றில் மிகச்சிறந்த அணிகளில் ஒன்றாகக் கருதப்படும் இங்கிலாந்திற்கு சுற்றுப்பயணம் மேற்கொண்ட டான் பிராட்மேனின் 1948 இன்விசிபிள்ஸில் இளைய உறுப்பினராக ஹார்வி இருந்தார். துவக்கப் போட்டிகளில் ஓட்டங்கள் எடுப்பதற்கு சற்று சிரமப்பட்ட போதிலும் இவர் தனது ஆஷஸ் அறிமுகத்தில் நூறு ஓட்டங்கள் அடித்தார். ஹார்வி தனது முதல் பதின்மூன்று தேர்வுத் துடுப்பாட்டப் போட்டிகளில் ஆறு நூறு ஓட்டங்களை எடுத்துள்ளார். அவரின் சராசரி 100க்கும் அதிகமாக உள்ளது. இதில் 1949-50 ஆம் ஆண்டில் தென்னாப்பிரிக்கத் துடுப்பாட்ட அணிக்கு எதிராக நான்கு நூறுகளை அடித்தார். இதில் ஒரு போட்டியில் இறுதிவரை ஆட்டமிழக்காமல் 151 ஓட்டங்களை எடுத்துள்ளார்.1953 ஆம் ஆண்டு இங்கிலாந்து சுற்றுப்பயணத்தின் போது 2,000 க்கும் மேற்பட்ட ஓட்டங்களை அடித்ததில் அவர் பெற்ற சாதனையை அங்கீகரிக்கும் விதமாக 1954 ஆம் ஆண்டில் இந்த ஆண்டின் விசுடன் துடுப்பாட்ட வீரர்களில் ஒருவராக அறிவிக்கப்பட்டார். .
# நீல் ஹார்வி

## ஆரம்ப ஆண்டுகளில்

ஹொரேஸ் ஹார்விக்கு பிறந்த ஆறு ஆண் குழந்தைகளில் இவர் ஐந்தாவது குழந்தை ஆவார். ஹார்வி எடையுடன் பிறந்தார் . இந்த குடும்பம் ப்ரோக்கன் ஹில்லில் வசித்து வந்தது. அங்கு ஹொரேஸ் சுரங்கத் தொழிலாளியாக இருந்தார். சிட்னிக்குச் செல்வதற்கு முன்பு, இறுதியாக 1926 இல் மெல்போர்னுக்குச் சென்றார். அங்கு இவர்கள் வடக்கு தொழில்துறை புறநகர்ப் பகுதியான ஃபிட்ஸ்ராய் நகரில் குடியேறினர். அங்கு ஆறு சிறுவர்களுக்கும் தந்தையின் வழிகாட்டுதலின் கீழ் துடுப்பாட்டம் கற்பிக்கப்பட்டது. இவர்கள் ஜார்ஜ் ஸ்ட்ரீட் ஸ்டேட் பள்ளி மற்றும் பால்கனர் ஸ்ட்ரீட் சென்ட்ரல் பள்ளியில் கல்வி கற்றனர். துடுப்பாட்டம் மற்றும் துடுப்பாட்டம் பற்றிய பேச்சுகள் அன்றாட குடும்ப வாழ்க்கையின் ஒரு அங்கமாக இருந்தது.ஹார்வியின் அண்ணன் மெர்வ் ஆஸ்திரேலியாவுக்காக ஒரு தேர்வுத் துடுப்பாட்டப் போட்டிகளில் விளையாடியுள்ளார், அதே நேரத்தில் மிக் மற்றும் ரே இருவரும் விக்டோரியாவுக்காக விளையாடினர். . ஹரோல்ட்டைத் தவிர, ஐந்து பேரும் பேஸ்பால் விளையாட்டில் விக்டோரியாவை பிரதிநிதித்துவப்படுத்தினர்.
# கீழத்தூவல்

**கீழத்தூவல்** (Keelathooval) என்பது இந்தியாவின், தமிழ்நாட்டின் இராமநாதபுரம் மாவட்டத்தில் உள்ள தொல்லியல் சிறப்புமிக்க சில சிற்றூர்களில் ஒன்றாகும். இப்பகுதியானது தொல்லியல் சிறப்பு வாய்ந்த ஆறு தளங்களைக் கொண்டுள்ளது.
# கீழத்தூவல்

## தொல்லியல் தளங்கள்

### அய்யனார் மற்றும் காளி கோயில்

அய்யனார் மற்றும் காளி கோயில் சிற்றூரிலிருந்து 500 மீட்டர் தொலைவில் அமைந்துள்ளது, மேலும் இந்த கோயிலுக்கு சொந்தமான குளம் ஒன்று உள்ளது. கோயிலும் குளமும் சிற்றூர் மக்களால் ஆண்டுக்கு ஒருமுறை நடத்தப்படும் விழாவிற்காக பாதுகாக்கப்படுகின்றன. நீச்சலுக்காக நகரத்தினால் பயன்படுத்தப்படும் பெரிய குளமானது 1970 களில் ஆழப்படுத்தப்பட்டது. அதன் தரைப்பகுதி தோண்டப்பட்டபோது, மண் விளக்குகள், உண் கலங்களுடன் எல்லன் கணக்கிலான *முதுமக்கள் தாழிகள்* கண்டுபிடிக்கப்பட்டன. அவை இறந்தவர்கள் தங்கள் பிற்பட்ட வாழ்க்கையில் வெளிச்சத்துக்கும் உணவுக்கும் பயன்படும் என்ற நம்பிக்கையில் *அடுப்புகளுடன்* புதைக்கப்பட்டன. இந்த தொல்பொருள் கண்டுபிடிப்புகள் கண்டுபிடிக்கப்பட்ட பின்னர் மீண்டும் மூடப்பட்டன. இந்த சிற்றூரில் கிட்டத்தட்ட ஒவ்வொரு ஆண்டும் எருதுக்கட்டு விழா கொண்டாடப்படுகிறது. இந்த எருத்துக்கட்டின் போது சிற்றூர் மக்களால் சிறப்பாக வளர்க்கப்பட்ட, வலுவான, வேகமான, ஆற்றல் வாய்ந்த, பயிற்சி பெற்ற காளைகளை இளைஞர்கள் வெற்றி கொள்வர். இந்த திருவிழா சிற்றூரை சுற்றியுள்ள பகுதிகளில் பிரபலமானது.  
இந்த கோயிலின் வருடாந்திர குதிரை எடுப்பு சடங்கானது, தொன்மவியல்படி, துருக்கரின் படையெடுப்பை தெய்வத்தின் தலையீட்டால் தடுப்பதைக் குறிக்கிறது. இது பெரும்பாலும் மாலிக்கு கஃபூரின் படையெடுப்பைக் குறிக்கிறது. மாலிக்கு கஃபூரின் படைகள் இராமேசுவரம் வரை அணிவகுத்துச் சென்றதாக அறியப்பட்டது. மேலும் கீழத்தூவல் அதன் பாதையில் உள்ளது குறிப்பிடத்தக்கது. இரண்டு தலை துண்டிக்கப்பட்ட இந்து கல் சிற்பங்கள் கூடுதல் சாட்சியமாக உள்ளன. மதுரை மீதான மாலிக்கு கஃபூரின் முற்றுகை பல வாரங்களாக தொடர்ந்தது குறிப்பிடத்தக்கது.
# கீழத்தூவல்

## தொல்லியல் தளங்கள்

### பள்ளிவாசல்

கிராமத்திற்கு கிழக்கே ஒரு கிலோமீட்டர் தொலைவில் குட்டிவிளா தோப்புக்கு அருகில் பள்ளிவாசல் உள்ளது. அங்கு பரமக்குடி-முதுகுளத்தூர் சாலை செல்கிறது. குட்டிவிளா மரங்கள் உள்ளூர் மக்களால் பாதுகாக்கப்படுகின்றன, அவர்கள் இந்த மரங்களை புனிதமாக கருதுகின்றனர்.
# கீழத்தூவல்

## தொல்லியல் தளங்கள்

### சீரா பள்ளிவாசல்

ஊரின் தென்கிழக்கு திசையில் ஏறத்தாழ நான்கு கிலோமீட்டர் தொலைவில் உள்ள சீரா பள்ளிவாசல் எந்தவொரு கட்டமைப்பையும் கொண்டதாக இல்லை, என்றாலும் அங்குள்ள *இலந்தை* மரம் *புனிதமாக* கருதப்படுகிறது. இராமநாத மாவட்டத்தின் இந்த பகுதியில் இலந்தை மரங்கள் அரிதானவை. கீழத்தூவல் ஊரானது வங்காள விரிகுடாவிலிருந்து தொலைவில் உள்ளது.
# கீழத்தூவல்

## தொல்லியல் தளங்கள்

### முனியப்ப சாமி கோயில்

இங்கு முனியப்பா சாமி கோயிலும், அந்தக் கோயிலின் புனித குளமும், எந்த காலத்தில் உருவானது என்று அறியப்படாதது. இங்கு ஆண்டுதோறும் மாசி களரி கொண்டாட்டம் நடத்தப்படுகிறது. இந்த கோயில்களின் பழக்கவழக்கங்கள் மற்றும் சடங்குகளை பரம்பரை அறங்காவலர்களின் குடும்பமானது கவனித்து வருகின்றது. இந்த கோயிலுக்குப் பின்னால் உள்ள குளத்தின் கரையில் பெரிய ஆலமரங்கள் வரிசையாக அமைந்துள்ளன.